
Protokoll fra styremøte 5/04, torsdag 3. juni 2004, kl. 10.00
Til stede:
Martin Risnes, leder

Harald M. Hjelle 

Else Jørgensen

Kirsti Storbakk 
Nina Elisabeth Jøsvold (forlot møtet under behandling av sak 44/04)
Kjersti Kleven
Knut Østmoe


Inger Margrethe Holter 
Forfall:
Leif Lømo

Raymond Hagen
Kari Westad Hauge

Fra 
administrasjonen:

Høgskoledirektør Kjell Bugge

Økonomi- og personalsjef Svein Aashamar

Studiesjef Anna Huse Sanness

Førstekonsulent Liv Ingunn Janbu (sak 38/04)
Kontorsjef Sissel Waagbø (referent)

Før behandlingen av styresakene tok til, var det en sekvens der ”Styret møtte Institutt for samfunnsfag”. Instituttleder Hallgeir Gammelsæter og studieleder Beinta í Jákupsstovu orienterte om instituttets virksomhet.
Sak 33/04
GODKJENNING AV INNKALLING OG SAKSLISTE
Orienteringssak 24/04 ble delt ut på møtet. 

Votering:
Innkalling og saksliste ble enstemmig godkjent.

Sak 34/04
GODKJENNING AV PROTOKOLL FRA MØTE 3/04 (23.04.04)
Nina Elisabeth Jøsvold bemerket at hun skriver etternavnet sitt uten G.
Votering: 
Med denne merknaden ble protokollen enstemmig godkjent 
Sak 35/05

ORIENTERINGER OM VIRKSOMHETEN 21.4. – 3.6.2004
Lagt fram uten innstilling
Sak 36/04
ÅRSBERETNING OG REGNSKAP 2003
Det ble bemerket at et sykefravær på 8,1 % er svært høyt. 

Styret ønsker en kvartalsvis orientering om sykefraværet.

Høgskoledirektørens innstilling:



Den framlagte årsberetning fastsettes som styrets årsberetning for 2003.

Votering: 
Det framlagte forslaget, med de merknader som framkom på møtet, ble enstemmig vedtatt som styrets årsberetning for 2003.
Sak 37/04
RETNINGSLINJER FOR UTDANNINGSPLANER
Høgskoledirektørens innstilling:

Følgende vedtas som retningslinjer for utdanningsplaner ved Høgskolen i Molde med virkning fra 1. august 2004:

RETNINGSLINJER FOR UTDANNINGSPLANER VED HØGSKOLEN I MOLDE

1 Studenter som tas opp til studium av 60 poengs omfang eller mer skal inngå avtale om utdanningsplaner (UHL § 44b)

2 Studenter presenteres for faglig veileder ved studiestart. Instituttene informerer studiekontoret om hvem som skal være faglig veileder for hver enkelt student slik at det kan legges inn elektronisk i studentenes utdanningsplaner.

3 Utdanningsplanen fylles ut elektronisk av studentene. Utdanningsplanen blir automatisk godkjent dersom studenten velger standard fag- og studieplan.

4 Dersom studenten velger en studieplan som avviker fra standard fag- og studieplan skal studenten ta kontakt med faglig veileder og fylle ut skjema for endring. (link til skjema)

5 Avtale om utdanningsplan inngås tidlig i første semester. Frist 15. september for høstsemesteret og 15. februar for vårsemesteret.

6 Studenten må få opplæring i elektronisk bruk av utdanningsplaner gjennom skolering i bruk Arena (studentsystemet). Dette bør skje tidlig ved studiestart.

Votering:
 
Innstillingen ble enstemmig vedtatt.

Sak 38/04
PRINSIPPER FOR ARBEIDET MED INTERNASJONALISERING
Høgskoledirektørens innstilling:

Styret tar prinsippnotatet for internasjonalisering ved Høgskolen i Molde 

2004-07 til etterretning

Styret ber om at det blir lagt fram en handlingsplan som beskriver tiltak, aktiviteter og ressursbehov.


Behovet for ressurser blir gjenstand for vurdering i forbindelse med  

budsjettet for 2005 og kommende år. 

Votering: 
Innstillingen ble enstemmig vedtatt, med følgende endringer:

Styret tar prinsippnotatet for internasjonalisering ved Høgskolen i Molde 2004-07 
til orientering.


Styret ber om at det blir lagt fram en strategi- og handlingsplan som beskriver tiltak, aktiviteter og ressursbehov.


Sak 39/04
RAMMEPLAN FOR SYKEPLEIERUTDANNING - HØRING
Høgskoledirektørens innstilling:
Høgskolen i Molde mener at poliklinikker ikke må innlemmes i begrepet ”sengepost” i rammeplanens bestemmelser. 

Med nevnte begrensing er høgskolen enig i at det bør åpnes for bruk av andre poster enn de tradisjonelle medisinske og kirurgiske sengeposter. Reglene må gjøres tydeligere enn det er skissert i høringsbrevet.  Vi ser det som viktig at det settes en ramme for maksimalt antall uker som kan benyttes til slik praksis.

Høgskolen har ingen merknader til at kravet om minst 6 ukers praksis på hvert av områdene medisin og kirurgi og kravet om minst 4 ukers praksis i første studieår, tas ut av rammeplanen

Votering: 
Innstillingen ble enstemmig vedtatt.
Styret ber om at tilsvarende saker som ikke er av prinsipiell karakter, behandles administrativt.

Sak 40/04
FAGPLAN FOR VIDEREUTDANNING I PSYKISK HELSEARBEID
Styret ber om at tilsvarende saker som ikke er av prinsipiell karakter, behandles administrativt.

Høgskoledirektørens innstilling:

Det framlagte forslaget fastsettes som fagplan for videreutdanning i psykisk helsearbeid. Den trer i kraft høsten 2004.

Instituttlederen får fullmakt til å godkjenne pensumliste og til å gjøre mindre endringer og justeringer i planen, dersom det viser seg nødvendig.

Votering: 
Innstillingen ble enstemmig vedtatt.

Sak 41/04
MASTERGRADSSTUDIUM I KLINISKE HJELPERELASJONER

Styret uttrykte tilfredshet med at fagmiljøet ønsker å starte et mastergradsstudium i helsefag.

Høgskoledirektørens innstilling:

Det framlagte forslag med tilhørende studieplan legges til grunn for høgskolens søknad om godkjenning av mastergradsstudium i helse- og sosialfag med vekt på kliniske hjelperelasjoner.

Votering: 
Innstillingen ble enstemmig vedtatt, med de merknader som framkom på møtet.
Sak 42/04
STUDIEPLAN FOR ETTERUTDANNING I ANERKJENNENDE KOMMUNIKASJON
Høgskoledirektørens innstilling:

Det framlagte forslaget fastsettes som studieplan for tverrfaglig etterutdanning med fokus på anerkjennende/intersubjektiv kommunikasjon i behandling, rehabilitering og oppfølging av mennesker med psykiske lidelser.

Kurset bør omtales med betegnelsen ”Anerkjennende kommunikasjon”.

Instituttleder får fullmakt til å godkjenne pensumliste og fastsette nærmere kriterier for opptak etter realkompetanse.

Votering: 
Innstillingen ble enstemmig vedtatt.

Sak 43/04
KVALITETSSIKRINGSSYSTEM VED HSM
Styret ga positiv tilbakemelding til det arbeidet som så langt er gjort. 

Det ble særlig bemerket at dokumentet er oversiktlig og lettlest.
Høgskoledirektørens innstilling:

Styret gir sin tilslutning til det framlagte forslag til kvalitetssystem for Høgskolen i Molde. Det søkes NOKUT om godkjenning av systemet.

Styret registrerer med glede at arbeidsgruppen vil fortsette arbeidet i kommende studieår og bidra til at kvalitetssystemet blir implementert i hele organisasjonen.
Votering: 
Innstillingen ble enstemmig vedtatt.

Sak 44/04
INTERN ORGANISERING OG LEDELSESFORM

Høgskoledirektørens innstilling:

De konklusjoner og forslag som fremkommer i rapport fra organisasjonsutvalget, datert 

21. mai 2004, legges til grunn for interne organiseringen ved HSM.
Det innebærer at:

1. HSM skal ha to formelle styringsnivå; institusjonsnivå og instituttnivå.
2. Høgskolen skal ha to eller tre institutt med felles grunnstruktur, men med stor frihet til å organisere sin egen virksomhet.  Det forusettes utstrakt samarbeid og dialog mellom instituttene.  Instituttet har ansvar for eget budsjett, men er ikke formelt egen resultatenhet.
3. Instituttleder velges av og blant de fast tilsatte i faglig stilling ved instituttet for en periode på 4 år.  Instituttlederen leder instituttstyret og rapporterer direkte til rektor.  Det skal utarbeides stillingsbeskrivelse/instruks for instituttleder, herunder det ansvar og de fullmakter som gjelder i forhold til instituttstyret.
4. Ved hvert institutt skal det være et instituttstyre valgt for 2 år, med unntak av instituttleder som velges for 4 år.  Instituttstyret skal ha slik sammensetning: 
- 5 representanter for det faglige personalet inkl. instituttleder og evt.  1  stipendiat eller midlertidig tilsatt
- 1 representant for det teknisk/administrative personalet
- 2 studenter
- evt. 1 ekstern representant etter høyskolestyrets bestemmelse
Instituttstyret er instituttets øverste organ.  Styret skal utvikle mål og strategier med utgangspunkt i overordnede mål og strategier fastsatt av høgskolestyret.  Styret skal sørge for god og effektiv ledelse avinstituttet innen for de rammer og retningslinjer som gjelder.
5. Høgskolestyret tilsetter administrativ leder ved instituttet.  Flere institutt kan betjenes av samme instituttadministrasjon. Administrativ leder har høyskoledirektøren som nærmeste overordnede.
6. Ordningen med studieledere for de enkelte studier/studieløp videreføres. Studieledere utpekes av instituttstyret og er underlagt instituttleder.  Flere studier/studieløp kan ha felles studieleder etter høyskolestyrets bestemmelse.
7. Det kan være hensiktsmessig å ha instituttmøte/instituttallmøte av hensyn til informasjonsflyt og diskusjon om aktuelle saker innen instituttet.  Slike møter skal ikke være en formalisert del av styringsstrukturen.  Det er opp til instituttstyret å organisere slike møter.
8. Det er ønskelig at forskningsaktiviteten ved instituttene styrkes.  Som et ledd i en slik aktivitetsøkning oppnevner instituttstyret en forskningsansvarlig ved instituttet.  Det forutsettes fortsatt nært samarbeid med Møreforsking.  Det skal utarbeides instruks for forskningsansvarlig.
9. Det utvalget som fikk i oppgave å utrede høyskolens interne faglige organisering og ledelsesform får ansvar for det videre arbeid med å arbeide ut forslag til ny instituttstruktur.  Utvalget får også som oppgave å vurdere organisering av FOU-virksomheten både på instituttnivå og institusjonsnivå, herunder hvilke virkemidler de forskningsansvarlige ved institutt skal ha til rådighet.
Framdriften må være slik at saken kan legges fram for styret for endelig avgjørelse innen utgangen av 2004.

Kirsti Storbakk foreslo et nytt punkt 10:
Det skal foretas en gjennomgang og vurdering av den administrative organiseringen i lys av den faglige organiseringen.

Inger Margrethe Holter foreslo følgende vedtak:

HSM skal ha to styringsnivå; institusjonsnivå og instituttnivå, og en inndeling 
i to eller tre institutt.

Styret kommer tilbake til de øvrige spørsmålene i saken og ber om å få framlagt forslag
til instituttinndeling, samt en nærmere utredning av enhetlig ledelse på instituttnivå.
Kirsti Storbakk trakk sitt forslag.
Votering: 
Inger Margrethe Holter sitt forslag til vedtak ble enstemmig vedtatt.
Sak 45/04
ORIENTERINGSSAKER
O.sak 16/04 
Søkertall fra SO
O.sak 17/04
Aktivitetsplaner
O.sak 18/04
Tilsetting i stilling som IT-sjef
O.sak 19/04
Innspill til ny forskningsmelding
O.sak 20/04
Tertialrapport 1. tertial 
O.sak 21/04
Retningslinjer for bruk av det nasjonale karaktersystemet
O.sak 22/04
Møte i Universitets- og høgskolerådet
O.sak 23/04
Møte i Vestnorsk Nettverk
O.sak 24/04
Valg av studentrepresentanter til høgskolestyret for perioden 1.8.04 – 31.7.05.

Sak 46/04
EVENTUELT



Det ble reist spørsmål om mulig flytting av dato for neste styremøte, som er berammet 


til 16.9.04. Høyskoledirektøren avklarer dette og gir melding til styremedlemmene.
Møtet ble hevet kl. 1515 
3. juni 2004
Martin Risnes
Kjell Bugge/Sissel Waagbø
